#### SÖZLÜK

Bucaq - başlanğıc nöqtələri eyni olan iki şüanın əmələ gətirdiyi fiqur. Bu şüalar bucağın tərəfləri, başlanğıc nöqtə təpəsi adlanır.
AOB bucağı: ∠AOB, yaxud ∠O
Bucağın ölçüsü - bucaq dərəcə ilə ölçülür və (°) ilə işarə edilir.
1° tam dövrün
1
360 hissəsidir.
• İti bucaq - düz bucaqdan (90°-dən) kiçik olan bucaq.
• Düz bucaq - tərəfləri perpendikulyar olan bucaq.
Düz bucaq 90°-yə bərabərdir.
• Kor bucaq - düz bucaqdan (90°-dən) böyük və açıq bucaqdan (180°-dən) kiçik bucaq.
• Açıq bucaq - tərəfləri düz xətt əmələ gətirən bucaq. Açıq bucaq 180°-yə bərabərdir.
Bölünmə əlamətləri - hesablama aparmadan bölmənin qalıqlı, yaxud qalıqsız olduğunun müəyyən edilməsi qaydaları.

##### Ədəd | ##### Ədədə bölünmə əlaməti
2 | Bütün cüt ədədlər
3 | Rəqəmlərinin cəmi 3-ə bölünən ədədlər
5 | 0 və ya 5 rəqəmləri ilə qurtaran ədədlər
6 | Həm 2-yə, həm də 3-ə bölünən ədədlər
9 | Rəqəmlərinin cəmi 9-a bölünən ədədlər
10 | 0 rəqəmi ilə qurtaran ədədlər

Çevrə - verilmiş nöqtədən (mərkəz) eyni məsafədə (radius) yerləşən bütün nöqtələrin əmələ gətirdiyi müstəvi fiqur.
Dairə - çevrə və onun daxili hissəsinin birlikdə əmələ gətirdiyi fiqur.
Diametr - çevrənin mərkəzindən keçən və onun iki nöqtəsini birləşdirən düz xətt parçası.
Dönmə - fiqurun bir nöqtə ətrafında fırlanması.
Ədədin bölənləri - bu ədədin qalıqsız (tam) bölündüyü ədədlər.
8 ədədinin bölənləri 1, 2, 4 və 8 ədədləridir.
Ədədin bölünənləri - bu ədədə qalıqsız (tam) bölünən ədədlər. Ədədin misilləri onun bölünənləridir. Məsələn, 6, 12, 18, 24 və s. 6 ədədinin bölünənləridir.
Əvəzləmə üsulu - ədədlərdən birini yaxın onluğa və ya yüzlüyə tamamlamaqla cəmin, yaxud fərqin tapılması.

##### Sözlük