### 24

### Bucağın ölçülməsi. Transportir

#### Araşdırma-

#### müzakirə

Avtomobilin çənində neçə litr yanacaq qaldığını göstərən cihazda yarımçevrə bərabər hissələrə bölünüb.

- Cihazın əqrəbinə görə avtomobilin çənində
  neçə litr yanacaq var?
- Əqrəb yarımçevrənin göstərilən diametri
  ilə hansı bucaqlar əmələ gətirir?
- Çəndə 20 l yanacaq qaldıqda əqrəb
  neçə dərəcəli bucaqlar əmələ gətirər?

#### Açar sözlər

- #### transportir

- #### daxili şkala

- #### xarici şkala

#### Öyrənmə

Bucaqların dərəcə ölçüsünü müəyyən etmək və onları qurmaq üçün transportirdən istifadə olunur.
Bucağı ölçmək üçün transportir elə qoyulur ki, bucağın təpəsi transportirin mərkəzinə, bucağın bir tərəfi isə dərəcə şkalasında 0° üzərinə düşsün. Transportirin şkalası üzərində digər tərəfə uyğun ədəd həmin bucağın dərəcə ölçüsünü göstərir.
Transportirdə daxili şkala və xarici şkala olur. 0° səviyyə hansı şkaladan seçilərsə, ölçmə də həmin şkalada aparılır.
OB şüası daxili şkalanın 0° bölgüsü üzərində olduğu üçün AOB bucağının dərəcə ölçüsü 60°-dir.
OD şüası xarici şkalanın 0° bölgüsü üzərində olduğu üçün COD bucağının dərəcə ölçüsü 50°-dir.

#### Bələdçi

Bucaqların növünü söyləyin.
Transportir vasitəsilə bucaqları ölçün.

##### • NÜMUNƏ •

İti bucaq
∠AOB = 70°