DiQQƏT! Ədədi dəyişənə vurmaq dəyişəni bu ədəd dəfə təkrar toplamaq deməkdir.
3. Hasili cəm, cəmi isə hasil şəklində yazın. Uyğun təsviri çəkin.
a) 6 ⋅ m
b) 3 ⋅ n
c) 5 ⋅ k
d) b + b
e) c + c + c + c
f) a + a + a + a + a + a + a
4. "?" işarəsinin yerinə uyğun tamı əks etdirən riyazi ifadə yazın.

#### Məsələ həlli

5. Üçbucağın tərəflərinin uzunluqları a, b və c santimetr olarsa, onun perimetrini tapmaq üçün hərfi ifadə yazın. Dəyişənlərin verilmiş qiymətlərində bu üçbucağın perimetrini hesablayın.
a) a = 5 sm, b = 4 sm, c = 6 sm
b) a = 20 sm, b = 18 sm, c = 24 sm
6. Düzbucaqlının eni a, uzunluğu isə b santimetrdir. Onun
a) perimetrini; b) sahəsini hesablamaq üçün hərfi ifadə yazın.
7. Oxatma yarışında ox qırmızı hissəyə düşəndə 2 xal, mavi hissəyə düşəndə isə 5 xal hesablanır.
a) Ox x dəfə qırmızı, y dəfə mavi hissəyə düşərsə, idmançı nə qədər
xal qazanar? Uyğun hərfi ifadə yazın. x = 7 və y = 3, x = 5 və y = 5
olduqda oyunçunun topladığı xalları hesablayın.
b) Cəmi n dəfə ox atan idmançı ən çox neçə xal toplaya bilər?
Uyğun hərfi ifadə yazın.
8. Bir gözünə kütləsi eyni olan iki torba qoyulmuş tərəzi tarazlıqdadır.
• Bir torbanın kütləsini göstərən hərfi ifadəni seçin.
5 ⋅ ( a + b ) ⋅ 2 3 ⋅ b - 2 ⋅ a : 2
(2 ⋅ a + 3 ⋅ b ) : 2 (2 ⋅ a + 3 ⋅ b ) ⋅ 2
• a = 150 q, b = 250 q olduqda bir torbanın kütləsi nə qədər olar?