#### • bölmə •

## 6

### HƏNDƏSİ FİQURLAR

### 22

### Sadə həndəsi fiqurlar. Çevrə

#### Araşdırma-

#### müzakirə

Lalənin kiçik qardaşı üçbucaq, düzbucaqlı və dairə fiqurları çəkmək istədi.

- Lalə bu fiqurları çəkmək üçün qardaşına necə göstəriş verə bilər? O bu göstərişləri verərkən hansı həndəsi anlayışlardan istifadə edəcək?

#### Açar sözlər

- ##### nöqtə

- ##### şüa

- ##### çevrə

- ##### çevrənin mərkəzi

- ##### radius

- ##### diametr

- ##### pərgar

- ##### dairə

#### Öyrənmə

Müstəvi fiqurlar nöqtə, düz xətt, parça, əyri xətt, şüa və bucaqların köməyi ilə çəkilir. Bu fiqurlar ən sadə həndəsi fiqurlardır.
NÖQTƏ
Çox vaxt hər hansı obyektin yerini dəqiq göstərmək üçün nöqtədən istifadə olunur. Nöqtə böyük latın hərfləri ilə işarə olunur: A nöqtəsi, B nöqtəsi, C nöqtəsi.
ŞÜA
Düz xətt üzərində ixtiyari nöqtə onu iki hissəyə ayırır. Hissələrin hər biri başlanğıcı bu nöqtədə olan şüa adlanır. Şəkildə A nöqtəsi düzxətti AB və AC şüalarına ayırır.
DİQQƏT!
Şüanı üzərindəki ikinci nöqtəni qeyd etmədən də təsvir
etmək olar.
AC şüası

#### Bələdçi

Şəkildə təsvir olunan şüaları yazın.

#### Müstəqil iş

1. Şəkildə təsvir olunan nöqtə, parça və şüaları müəyyən edin.

##### 6-cı bölmə • Həndəsi fiqurlar