#### Müstəqil iş

1. Şəkildə verilən fiqurların təpə nöqtələrinin koordinatlarını yazın.
Yadda saxla •
Bəzən nöqtə koordinat oxlarından birinin üzərində yerləşə bilər. Bu halda digər koordinat sıfıra bərabər olur: E (0; 3), D (2; 0).
Koordinat başlanğıcı olan O nöqtəsinin
koordinatlarının (0; 0) olduğunu necə izah etmək olar?
2. Koordinat şəbəkəsində evin yeri A nöqtəsi ilə qeyd olunub.
Obyektlərə uyğun nöqtələrin koordinatlarını yazın.

- Market evdən 4 vahid sağda və 3 vahid yuxarıda yerləşir.
- Aptek marketdən 1 vahid sağda, 4 vahid aşağıda yerləşir.
- Kitab mağazası aptekdən 5 vahid solda və 2 vahid aşağıda yerləşir.
- Dayanacaq kitab mağazasından 2 vahid sağda yerləşir.

- Məlumatları xətti diaqramlarda təsvir etmək üçün koordinat şəbəkəsindən istifadə olunur. Bu zaman cədvəldə x və y dəyişənlərinin qiymətləri uyğun koordinatlar kimi qəbul edilir. Məsələn, x ilə zamanı, y ilə bu zaman ərzində piyadanın getdiyi yolu işarə edək. Uyğun xətti diaqramı çəkmək üçün cədvəldəki koordinatlara uyğun nöqtələr koordinat şəbəkəsində qeyd edilir və parçalarla birləşdirilir.

Zaman
Gedilən yol
Koordinatlar
→
→
→

x | 0 | 1 | 2 | 3
y | 0 | 2 | 4 | 6
(x; y) | (0; 0) | (1;2) | (2; 4) | (3; 6)

x və y dəyişənləri arasında hansı qanunauyğunluq var?