9. a və b dəyişənlərinin elə qiymətini seçin ki:
a) a : b ən böyük olsun.
b) a : b ən kiçik olsun.
c) a ⋅ b ən böyük olsun.
d) a ⋅ b ən kiçik olsun.
Fikrinizi əsaslandırın.

a | b
504 | 12
1 512 | 18
1 260 | 42

10. 16 səhifədən ibarət olan albomun hər səhifəsinə 6 şəkil yapışdırmaq olur. 768 şəkli yapışdırmaq üçün neçə belə albom lazımdır?
11. Tədbirə gələn 128 qonaq hər masada 12 nəfər olmaqla əyləşdi. Bütün qonaqların yerləşməsi üçün neçə masa lazım oldu? Sonuncu masada neçə yer boş qaldı?

12. Yeni tikilən Bakı - Füzuli -Şuşa avtomobil yolunun uzunluğu 363 km-dir. Yolun Füzuli - Şuşa hissəsi bütün yolun 3
11 hissəsindən 2 km çoxdur. Yeni çəkilən Füzuli — Şuşa yolunun uzunluğu neçə kilometrdir?

13. Suallara cavab verin.
a) 38 dəqiqə neçə saniyədir?
b) 300 ay neçə ildir?
c) 25 il neçə gündür? (1 il = 365 gün)
d) 172 800 saniyə neçə saatdır?
14. Mağazaya gətirilən 175 süd qutusu hər birində 35 ədəd olmaqla rəflərə yığıldı. Mağazaya gətirilən süd qutuları neçə rəfə yığıldı? Məsələni tənlik qurmaqla həll edin.
15. Bir çuval unun yarısı hər biri 1 kq olmaqla 35 paketə yığıldı. Digər yarısı isə 50 kiçik paketə bərabər paylandı. Bir kiçik paketdə neçə qram un oldu?
16. Uşaqlar çərpələngləri bəzəmək üçün ümumi uzunluğu 20 m olan qırmızı və yaşıl lentlərdən istifadə etdilər. Onlar hər birinin uzunluğu 45 sm olan 24 qırmızı lent kəsdilər. Kəsilən bir yaşıl lent bir qırmızı lentdən 22 sm qısadır. Uşaqlar neçə yaşıl lent kəsdilər?

##### 5-ci bölmə • Vurma və bölmə