#### Məsələ həlli

3. Samirin oxuduğu səhifələrin sayı cədvəldə göstərilib. Burada x - günlərin sayını, y - Samirin bu zaman ərzində oxuduğu səhifələrin sayını bildirir. Xətti diaqramda cədvələ uyğun nöqtələri tapın.

- (4; 24) koordinatları nəyi bildirir?
- Belə davam edərsə, Samir 6 günə neçə səhifə oxuyar?
- Bunu xətti diaqramda necə təsvir etmək olar?

x | 0 | 1 | 2 | 3 | 4
y | 0 | 6 | 12 | 18 | 24

4. Koordinat şəbəkəsində simmetrik olan gül bağçasının yarısı və onun simmetriya oxu təsvir olunub. Gül bağçasının təpə nöqtələrinin koordinatlarını tapın.

#### Oyun

#### Dəniz döyüşü

Oyunçu sayı: 2 nəfər
Ləvazimat: hər oyunçu üçün 10x10 ölçülü 2 "döyüş sahəsi çəkilmiş damalı vərəq.

Oyunun qaydası:
1. Oyunçular bir-birinə göstərmədən "Mənim donanmam" sahəsində öz "gəmilərini" yerləşdirirlər (nümunə verilir).
2. Əvvəl 1-ci oyunçu koordinatlarını söyləməklə "atəş açır" (məsələn: B4) və "Rəqib donanma" yazılan sahədə qeyd edir. Açılan atəş rəqib gəmiyə dəydikdə həmin dama çarpaz xətlərlə, dəymədikdə isə nöqtə ilə işarələnir. 2-ci oyunçu mərminin hədəfə dəyməsindən asılı olaraq "dəymədi", "zədələndi" və ya "batdı" sözlərindən biri ilə cavab verir. Atəş rəqib gəmiyə dəymədikdə növbə digər oyunçuya keçir.

##### 6-cı bölmə • Həndəsi fiqurlar