Fəza fiqurunun açılışı - elə müstəvi fiqurdur ki, onu müəyyən xətlər üzrə qatladıqda uyğun fəza fiquru alınır.
Güzgü əksi - hər hansı düz xəttə nəzərən simmetrik alınan fiqur.
Həndəsi ornament - həndəsi fiqurlardan alınan naxışları müxtəlif cür hərəkət etdirməklə və boşluq buraxmadan təkrarlamaqla alınan təsvir. Naxışlar həndəsi fiqurların müxtəlif hərəkətləri nəticəsində alınır. Bu təsvirlərdən bəzək kimi istifadə etmək üçün onları müəyyən qayda ilə rəngləmək olar.
İzometrik kağız - fəza fiqurlarını təsvir etmək üçün istifadə olunan kağız. Fəza fiqurunun tillərini çəkməküçün nöqtələr birləşdirilir.
Koordinat şəbəkəsi - bir-birinə perpendikulyar çəkilmiş x və y oxları üzərindəki bölgülərə əsasən nöqtənin yerini təyin etmək üçün istifadə edilir. Bu oxların kəsişdiyi nöqtə koordinat başlanğıcı adlanır.
Koordinatlar - koordinat şəbəkəsində nöqtənin yerini göstərən xvəy oxlarına uyğun ədədlər. A (5; 6) yazısı A nöqtəsinin koordinat başlanğıcından 5 vahid sağda və 6 vahid yuxarıda yerləşdiyini göstərir.
Natamam hasillər - təkliklərə, onluqlara, yüzlüklərə və s.-yə vurmaqla alınan hasillər.
Pərgar - çevrə çəkmək üçün istifadə olunan alət.
Plan - kublardan düzəldilmiş fiqurun üstdən görünüşü və hər sütundakı kubların sayı yazılmış təsvir.