- Ədədə tam bölünən ədədlər həmin ədədin bölünənləri adlanır.
  Başqa sözlə, ədədin misilləri onun bölünənləridir.

Məsələn, 3, 6, 9, 12, 15, 18, 21
ədədləri 3-ün bölünənləridir.
Bəzən bir ədədin başqa ədədə tam bölündüyünü bölünmə əlamətlərinə əsasən müəyyən etmək olar. Məsələn, 3 429 ədədinin rəqəmləri cəmi 3-ə tam bölündüyü üçün bu ədəd də 3-ə tam bölünür.

##### Ədəd | ##### Ədədə bölünmə əlaməti | ##### Nümunə
2 | Bütün cüt ədədlər | 28, 346, 1 250
3 | Rəqəmlərinin cəmi 3-ə bölünən ədədlər | 3 429 (3 + 4 + 2 + 9 = 18)
5 | 0 və ya 5 rəqəmi ilə qurtaran ədədlər | 200, 345, 1 235, 2 340
6 | Həm 2-yə, həm də 3-ə bölünən ədədlər | 2 154 (2 + 1 + 5 + 4 = 12)
9 | Rəqəmlərinin cəmi 9-a bölünən ədədlər | 4 392 (4 + 3 + 9 + 2 = 18)
10 | 0 rəqəmi ilə qurtaran ədədlər | 90, 510, 7 280

"9-a tam bölünən ədədlər 3-ə də tam bölünür" fikrini necə izah etmək olar?
4. Venn diaqramının orta hissəsinə uyğun əlaməti tapın. Diaqramın hissələrində hansı ədədlər olacaq? Bölünmə əlamətlərinə əsasən müəyyən edin.

#### Məsələ həlli

5. Sinifdə 29 şagird oxuyur. İdman dərsində müəllim onları hər birində eyni sayda şagird olmaqla komandalara bölə bilərmi? Cavabınızı əsaslandırın.
6. Bağban 18 alma ağacını hər cərgədə eyni sayda olmaqla əkdi. Sonra o, 12 armud ağacını da həmin cərgələrə bərabər sayda olmaqla əkdi. Bu cərgələrin sayı a) 3; b) 4; c) 6; d) 9 ola bilərmi?
7. Şagirdlər məktəbin həyətində hər cərgədə eyni sayda olmaqla əvvəlcə 6, sonra isə 7 cərgəyə düzüldülər. Şagirdlərin sayı 70-dən çox, 90-dan az idi. Məktəbin həyətində cəmi neçə şagird var idi?