### 23

### Bucaq. Bucağın ölçüsü

#### Araşdırma-

#### müzakirə

Yerə eyni zamanda 4 meteorit yaxınlaşır. Bu meteoritləri ancaq lazer şüaları ilə məhv etmək mümkündür. Qurğular yalnız bir dəfə atəş açır və onların atəş bucaqları dəyişməzdir.

- Hansı qurğu hansı meteoriti vura bilər? Fikrinizi
  əsaslandırın.

#### Açar sözlər

- #### bucaq

- #### bucağın tərəfi

- #### bucağın təpə nöqtəsi

- #### açıq bucaq

- #### dərəcə (°)

#### Öyrənmə

Başlanğıc nöqtələri eyni olan iki şüanın əmələ gətirdiyi fiqur bucaq adlanır. Bu şüalar bucağın tərəfləri, başlanğıc nöqtə isə bucağın təpə nöqtəsi adlanır.
Bucağı tərəflərin üzərində nöqtələri qeyd etmədən də təsvir etmək olar.
Çox vaxt bucaq ∠ ilə işarə olunur. Şəkildəki AOB bucağını belə yazmaq olar: ∠AOB, yaxud sadəcə: ∠O. Burada O - bucağın təpə nöqtəsidir.
Tərəfləri düz xətt əmələ gətirən bucaq açıq bucaq adlanır.

#### Bələdçi

Şəkildə təsvir olunan bucaqları yazın və növlərini müəyyən edin.
∠AOB - iti bucaq
∠AOC- kor bucaq
∠COB - açıq bucaq

#### Müstəqil iş

1. Uyğun bucaqları çəkin:
a) AOB düz bucağı; b) KLM iti bucağı; c) DSO kor bucağı; d) CFT açıq bucağı.
2. Bir nöqtədə kəsişən və perpendikulyar olmayan iki düz xətt çəkin. Alınan bucaqları yazın və növlərini müəyyən edin.