20. Aynur bərabər kütləli kublardan fiqur düzəltdi və bu fiqurun müxtəlif tərəflərdən görüntüsünü çəkdi.
• Onun düzəltdiyi fiqur hansıdır?
• 12 kubun kütləsi 1 800 q olarsa, Aynurun düzəltdiyi fiqurun kütləsi neçə kiloqramdır?
21. Notbuk qulaqlıqdan 12 dəfə bahadır. Printer notbukdan 1 300 manat ucuzdur. Bu qurğuları alan alıcı neçə manat ödəməlidir?
22. İçində eyni sayda şokolad olan qutularda ancaq ya ağ, ya da südlü şokoladlar var. 8 belə şokolad qutusunu açıb içindəki şokoladları saydılar: 75 ağ və 45 südlü şokolad alındı. Bir qutuda neçə şokolad var? Neçə ağ şokolad olan qutu və neçə südlü şokolad olan qutu açılmışdı?
23. Bir kubik daşının kütləsi 15 kq-dır. Yük motosikleti ən çoxu 1 200 kq yük daşıya bilir. Motosiklet 1 000 kubiki daşımaq üçün ən azı neçə reys etməlidir?
24. Şənlikdə 35 nəfərin 3
7 hissəsi alma, qalanı isə albalı şirəsi içdi. Hər qonağa tutumu 150 ml olan stəkanla bir dəfə şirə verildi. Şənlik üçün 1 litrlik qutularla 5 alma və 5 albalı şirəsi alınmışdısa, hansı şirədən neçə millilitr artıq qaldı?
25. Açılış hansı kuba uyğundur?
26. Koordinat şəbəkəsindən istifadə etməklə sualları cavablandırın.
• Koordinatları (9; 7) olan nöqtədə hansı bina yerləşir?
• Dayanacaqdan 2 vahid solda və 4 vahid aşağıda hansı bina yerləşir?
• Hansı binaların yerinə uyğun nöqtələr m düz xəttinə nəzərən simmetrik yerləşmişdir?
Əlavə bir neçə sual tərtib edin və cavablandırın.