2. Fiqurlara uyğun görünüşlərdəki səhvləri müəyyən edin.

- Kublardan düzəldilən fiqurun üstdən görünüşünü və hər sütunda neçə kub olduğunu təsvir etmək üçün plandan istifadə olunur. Başqa sözlə, planda göstərilən ədədlər uyğun sütundakı kubların sayını bildirir.

"Planda yazılmış ədədlərin cəmi fiqurdakı bütün kubların sayına bərabərdir" fikrini necə izah edə bilərsiniz?
3. Üstdən görünüşlərinə əsasən fiqurların planını tamamlayın.

#### Məsələ həlli

4. Lalə kublardan fiqur düzəltdi. Bu fiqurun öndən, yandan və üstdən görünüşü şəkildəki kimidir. Kublardan istifadə etməklə həmin fiquru düzəldin. Bu fiqurun planı necədir?
5. Samir kublardan oturacağı kvadrat formasında olan fiqur düzəltmək istədi. O, əvvəlcə hər sıraya 3 kub düzdü. Sonra isə oturacağın düz ortasındakı kubun üzərinə 4 kub qoydu. Samir cəmi neçə kubdan istifadə etdi? Bu fiqurun planını qurun.