Radius - çevrənin mərkəzi ilə üzərindəki hər hansı bir nöqtəsini birləşdirən düz xətt parçası.
Riyazi qanunauyğunluq - ədədlərin, yaxud fiqurların müəyyən qayda ilə düzülüşü.
Qayda:
2-yə vur və 4 əlavə et.
Qayda:
sıra nömrəsinə 1 əlavə et
Sadə ədədlər - yalnız iki böləni (1 və ədədin özü) olan ədədlər sadə ədədlərdir. Məsələn, 2,3,5 və 7 sadə ədədlərdir.
Sahə modeli ilə vurma - vurmanın paylanma xassəsinə əsasən hasilin tapılması. Bu zaman vuruqlardan biri, yaxud hər ikisi hissələrə ayrılır. Vuruqların hissələri düzbucaqlıların tərəfləri qəbul edilir. Hasili tapmaq üçün düzbucaqlıların sahələri tapılır və toplanır.
4 ⋅ 2 764 = 4 ⋅ (2 000 + 700 + 60 + 4) =
= 8 000 + 2 800 + 240 + 16 = 11 056
Sahə modeli ilə bölmə - cəmin ədədə bölünməsi xassəsinə əsasən qismətin tapılması. Bu zaman bölünən hissələrə ayrılır. Bu hissələr düzbucaqlıların sahəsi, bölən isə tərəflərdən biri qəbul edilir. Qisməti tapmaq üçün düzbucaqlıların digər tərəfləri tapılır və toplanır.
4 641 : 3 = 1 000 + 500 + 40 + 7 = 1 547
Sinif - çoxrəqəmli ədəddə rəqəmlər sağdan başlamaqla üç-üç siniflər üzrə qruplaşdırılır. Ədədləri yazarkən, adətən, siniflər arasında boşluq qoyulur.
Ədədin oxunuşunda soldan başlamaqla əvvəlcə hər sinif üzrə vahidlərin sayı, sonra isə bu sinfin adı söylənilir. Ədədi oxuyarkən təkliklər sinfinin adı söylənmir.
Şüa - düz xəttin üzərindəki hər hansı bir nöqtədən bir tərəfdə qalan hissəsi. Bu nöqtə şüanın başlanğıc nöqtəsi adlanır. Şüa bəzən yarım düz xətt də adlandırılır.
Transportir - bucağı ölçmək və ölçüsü verilən bucağı qurmaq üçün istifadə olunan alət.
Yerdəyişmə - fiqurun yerinin dəyişməsi.
Yuvarlaqlaşdırma - ədədi verilən mərtəbəyə qədər yuvarlaqlaşdırmaq bu ədədi həmin mərtəbəyə qədər bütün rəqəmləri sıfır olan ən yaxın ədədlə əvəz etmək deməkdir.
Yüzminliklərə qədər
yuvarlaqlaşdırma Milyonluqlara qədər
yuvarlaqlaşdırma
276 925 ≈ 300 000 1 228 120 ≈ 1 000 000

##### Sözlük