#### Bölməyə aid tənlik qurmaqla məsələ həlli

##### • NÜMUNƏ •

İdman dərsində müəllim şagirdləri hər birində 7 şagird olmaqla komandalara böldü. 2 futbol və 2 həndbol komandası alındı. Sinifdə neçə şagird var?
1. Məsələni anla
Nəyi tapmalıyam: Sinifdəki şagirdlərin sayını.
Nə məlumdur: Hər komandada 7 şagird var.
2 futbol və 2 həndbol komandası alındı.
Təsviri

x

7 | 7 | 7 | 7

2. Plan qur
Necə həll edə bilərəm: Şərtə uyğun tənlik quraram.
3. Həll et
Sinifdəki şagirdlərin sayını x ilə işarə edərəm. Bütün şagirdlərin sayını 7-yə böldükdə 2 + 2 komanda alınar. Uyğun bərabərliyi yazıb həll edərəm.
Cavab: sinifdə 28 şagird var.
x : 7 = 2 + 2
x : 7 = 4
x = 7 ⋅ 4
x = 28
4. Yoxla
Tənlikdə məchulun yerinə 28 yazıb bərabərliyin doğruluğunu
yoxlayaram. Tapılan qiyməti məsələnin şərtində yoxlayaram: 28 şagirdi
hər birində 7 nəfər olmaqla komandalara böldükdə 4 komanda alınar.
28 : 7 = 2 + 2
4 = 4
3. Bağban topladığı 72 kq almanı bir neçə yeşiyə bərabər payladı. Hər yeşikdə 9 kq alma oldu. O, almaları neçə yeşiyə payladı?
4. Qutuda müəyyən sayda kürəcik var idi. Kürəciklər Aynur, Anar və Səbinə arasında bərabər paylandı. Hər uşağa 18 kürəcik düşdü. Əvvəl qutuda neçə kürəcik var idi?
5. Samir hər birində eyni sayda olan 3 şokolad qutusunu açdı. O bu şokoladları 14 qız və 12 oğlan dostunun hər birinə bir ədəd olmaqla payladı, birini isə özü yedi. Bir qutuda neçə şokolad var idi?
6. Şagirdlər hər qrupda 6 nəfər olmaqla bir neçə qrupa bölündülər. Onlar hər birində 8 nəfər olmaqla bölünərsə, 3 qrup alınar. Şagirdlər əvvəl neçə qrupa bölündülər?
• Məsələnin şərtinə uyğun tənliyi seçin və həll edin.
x - 6 = 8 - 3
x + 6 = 8 + 3
x ⋅ 6 = 8 + 3
x ⋅ 6 = 8 ⋅ 3